laion/Wikipedia-Exotic huggingface dataset:
Barvinkove

Barvinkove (ukraina Барвінкове, vene Барвенково) on linn Ukrainas Harkivi oblastis Izjumi rajoonis. Barvinkove asub Harkivist umbes 135 km lõunakagus. Barvinkove asutasid kasakad 1653. aastal. Linnaõigused sai Barvinkove 1938. aastal. Ukraina 2001. aasta rahvaloenduse andmetel oli Barvinkove elanikest ukrainlasi 91,05%, venelasi 7,02%, mustlasi 0,93%, armeenlasi 0,29% ja valgevenelasi 0,23%. Національний склад міст Datatowel.in.ua
Peeter Malvet

Peeter-Ernst Malvet (kuni 20. juulini 1938 Peeter Ernst Mahlstein; 3. aprill 1907 Narva – 9. september 1978 Montréal, Kanada) oli eesti õigusteadlane. Ta õppis aastatel 1925–1926 Tartu Ülikooli õigusteaduskonna kaubandusosakonnas ja 1926–1932 (lõpetas) õigusteaduskonnas. 1934. aastal lõpetas Sõjakooli aspirantide kursuse ja ülendati lipnikuks. Korporatsiooni Fraternitas Estica liige. Aastatel 1933–1936 oli ta Rakvere Ringkonnakohtu kohtuameti kandidaat. Aastatel 1936–1938 oli ta Eesti aukonsulaadi sekretär Stettinis Georg Behmi juures, 1938–1940 Riigivolikogu sekretär. 1943. aastal põgenes Rootsi, siirdus sealt 1948. aastal Kanadasse. http://prosopos.esm.ee/index.aspx?type=1&id=21782
Dniprorudne

Dniprorudne (ukraina Дніпрорудне, vene Днепрорудное) on linn Ukrainas Zaporižžja oblastis Vassõlivka rajoonis. Dniprorudne asub Kahhovka veehoidla kaldal. Asula rajati 1961. aastal seoses rauamaagi kaevandamise alustamisega piirkonnas ja kandis esialgu nime Družba. 1963. sai alevik uueks nimeks Dniprograd. Praeguse nime sai Dniprorudne 1964. aastal ja linnaõigused 1970. aastal. Ukraina 2001. aasta rahvaloenduse andmetel oli Dniprorudne elanikest ukrainlasi 60,82%, venelasi 36,64%, valgevenelasi 0,74%, armeenlasi 0,31%, bulgaarlasi 0,21% ja tatarlasi 0,21%. Alates märtsist 2022 (Venemaa sissetungist Ukrainasse) on linn Vene okupatsiooni all. Національний склад міст Datatowel.in.ua
Kihnu maalammas

Kihnu maalammas on põlistõug, kes on Eesti aladel elanud juba 3000 aastat. Kihnu maalammas kuulub Põhja-Euroopa lühisaba lammaste perre ja põlvneb uluklambast muflonist. Ametliku tõukirjelduse on koostanud MTÜ Kihnu Maalambakasvatajate Seltsi asutaja ja esimene president Anneli Ärmpalu-Idvand. Tegemist on väikesekasvulise, peente ilma villata jalgade ja lühikese sabaga lambaga, kes on säilitanud mitmed aborigeensed tunnused. Sarved esinevad ka uttedel, kaelal võivad esineda niinimetatud tilbad. Kihnu maalammastel on väga tugev emainstinkt. Vill esineb kahekihilise villakuna. Kihnu maalammast iseloomustab suur tõusisene ja individuaalne mitmekesisus. Nende villak on valge, pruun, must, hall või nimetatud toonides kirju. Kihnu maalammas tunnustati iseseisvaks tõuks 2016. aastal ja MTÜ Kihnu Maalambakasvatajate Selts (KMKS) tõuaretusorganisatsiooniks, kellel on õigus tegeleda tõuraamatupidamisega ja jõudluskontrolliga. 2019. aastal kanti kihnu maalammas MTÜ Kihnu Maalambakasvatajate Seltsi taotluse alusel ohustatud tõugude nimekirja. 2007. aastal asutati MTÜ Kihnu Maalambakasvatajate Selts (KMKS), mille juhatus ja tõukomisjon tegutsevad Kihnu kultuuriruumis looduskaitsealusel Manija väikesaarel. Seltsi president on Anneli Ärmpalu-Idvand, kes lisaks seltsi tegevuste juhtimisele, praktiseerib loomaarstina (Tõhela Loomaarst) ja omab kõige esimest, 2001. aastal loodud kihnu maalamba säilituskarja. KMKS korraldab kihnu maalamba ametlikku säilitus- ja aretustegevust Eestis. KMKS peab kihnu maalamba tõuraamatut, viib läbi jõudluskontrolli, tegeleb teadusuuringute, ametliku tõu statistika ning analüüsiga. 2021. aastal on asutatud sarnase nimega Kihnu Maalamba Selts, mis ei ole tõuaretuse organisatsioon ja millel puudub seos Kihnu Maalambakasvatajate Seltsiga. Kihnu maalambad Viimsi Vabaõhumuuseumis Kihnu maalambad Angla Tuulikumäel Saaremaal Kihnu maalamba jäär Savisarv Kihnu maalambad Manijal Rannamäe, Eve (oktoober 2016). "Three Thousand Years of Continuity in the Maternal Lineages of Ancient Sheep (Ovos aries) in Estonia" (PDF). PloS ONE. 11 (PLoS ONE 11(10)). Ärmpalu-Idvand, Anneli. "Kihnu maalamba ametlik tõukirjeldus – Kihnu Maalambakasvatajate Selts". Vaadatud 15. novembril 2023. Kihnu maalamba tõu ametlik kirjeldus "Tõstamaa Mõis | Manija saar". Vaadatud 13. novembril 2023. Paluoja, Silvia (28. august 2019). "Kihnu sarviline tutvustab ennast Manija südames". Pärnu Postimees. ERR (8. september 2016). ""Terevisioonil" käis külas Kihnu maalammas Lexus". ERR. Vaadatud 12. novembril 2023. ERR (27.02.2016). "ERR "Aktuaalne kaamera"". Rannamäe, Eve; Saarma, Urmas; Ärmpalu-Idvand, Anneli; Teasdale, Matthew D.; Speller, Camilla (15. oktoober 2020). "Retroviral analysis reveals the ancient origin of Kihnu native sheep in Estonia: implications for breed conservation". Scientific Reports (inglise). 10 (1): 17340. DOI:10.1038/s41598-020-74415-z. ISSN 2045-2322. "Facebook". www.facebook.com. Vaadatud 14. novembril 2023. Kihnu Maalambakasvatajate Selts Kihnu Maalambakasvatajate Selts | Pärnu | Facebook Kihnu Maalamba Selts Eve Rannamäe "Kolm tuhat aastat lambaid Eestis: zooarheoloogiline leiuaines ja emaliinide geneetiline mitmekesisus"
Muskaat

Muskaat on vürts, mida jahvatatakse muskaatpähklist või muskaatõiest. Neid vilju saadakse omakorda troopilisest ja igihaljast muskaadipuult (Myristica fragrans). Puu pärineb Maluku saartelt ehk Vürtsisaartelt, kus seda ka peamiselt kasvatatakse. Teine tähtis kasvatuspaik on Lääne-India saarestik. Oluline on teha vahet, et muskaatpähkel on puu seemne tuum, kuid muskaatõis seemet ümbritsev kest. Riivitud muskaati on varem kasutatud lõhnakottides ja Vana-Roomas viirukina. Umbes 1600. aastatel omandas see suure tähtsuse läänemaailma vürtsikaubanduses. Muskaadipuu on lehtpuude perekonnast ja kuulub muskaadiliste sugukonda. Puud võivad kasvada kuni 20 meetri kõrguseks ning on suutelised vilja kandma 60 aastat või isegi kauem. Muskaadile on omane terav aroom ning soe ja kergelt magus maitse. Seda kasutatakse nii soolaste kui ka magusate roogade maitsestamiseks. Seega võib seda vürtsainet lisada küpsetistele, pudingutele ja kompottidele, aga ka kartulitele, lihale, kastmetele ning köögi- ja aedviljadele. Samuti saab seda kasutada jookides, näiteks munalikööris või punšis. Peale vürtsi on veel võimalik toota muskaatvõid ehk rasva, mida saadakse samuti seemneist. Seda võid tarvitatakse parfümeerias (annab meeldiva aroomi juuksehooldustoodetele, näiteks palsamitele). Vili sisaldab ka eeterlikke õlisid, mis leiavad kasutust parfüümides ja seepides, kuid nende abil ravitakse ka liigese- ja lihasevalu. Suures koguses manustatult on muskaatpähklil psühhoaktiive mõju, mis võib tekitada hallutsinatsioone. Muskaatpähkli mürgistus on harva fataalne, kuid võib põhjustada krampe, südamerütmihäireid, hingamisraskusi ja valu. Britannica. "Nutmeg", 2019. Eesti Entsüklopeedia. "Muskaadipuu", 2006.
Haivoron

Haivoron (ukraina Гайворон, vene Гайворон) on linn Ukrainas Kirovohradi oblastis, Haivoroni rajooni halduskeskus. Gaivoron asub Lõuna-Bugi jõe paremal kaldal, oblastikeskusest Kropõvnõtskõist umbes 185 km läänes. Asulat on esmamainitud 1796. aastal, linnaõigused sai 1949. aastal. Ukraina 2001. aasta rahvaloenduse andmetel oli Haivoroni elanikest ukrainlasi 94,88%, venelasi 3,79%, valgevenelasi 0,28%, armeenlasi 0,22%, mustlasi 0,19% ja moldaavlasi 0,15%. Національний склад міст Datatowel.in.ua
Boglárka Kapás

Boglárka Kapás (sündinud 22. aprillil 1993 Debrecenis) on Ungari ujuja. 2019. aastal tuli ta maailmameistriks 200 meetri liblikujumises. 2016. aasta suveolümpiamängudel Rio de Janeiros võitis ta 800 meetri vabaujumises pronksmedali. Lisaks on ta tulnud seitse korda Euroopa meistriks, millest ühel korral lühirajal. Talle kuulub Ungari rahvusrekord 800 ja 1500 meetri vabaujumises suures basseinis ning 400 meetri vabaujumises väikeses basseinis. 2016 Rio de Janeiros hõbemedal 800 m vabaujumises 8.16,37 2015 Kaasanis pronksmedal 1500 m vabaujumises 15.47,09 2019 Gwangjus maailmameister 200 m liblikujumises 2.06,78 2012 Debrecenis Euroopa meister 800 m vabaujumises 8.26,49 2014 Berliinis hõbemedal 1500 m vabaujumises 16.03,04 pronksmedal 800 m vabaujumises 8.22,06 pronksmedal 4×200 m vabaujumises 7.54,23 2016 Londonis Euroopa meister 400 m vabaujumises 4.03,47 Euroopa meister 800 m vabaujumises 8.21,40 Euroopa meister 1500 m vabaujumises 15.50,22 Euroopa meister 4×200 m vabaujumises 7.51,63 2018 Glasgow's Euroopa meister 200 m liblikujumises 2.07,13 2010 Eindhovenis hõbemedal 800 m vabaujumises 8.18,56 2015 Netanyas hõbemedal 800 m vabaujumises 8.11,43 pronksmedal 400 m vabaujumises 3.59,02 2017 Kopenhaagenis Euroopa meister 400 m vabaujumises 3.58,15 hõbemedal 800 m vabaujumises 8.11,13 Seisuga 28. mai 2020 Suures basseinis Väikeses basseinis Boglárka Kapás FINA kodulehel Swimrankings.net lehel
Ajna Késely

Ajna Evelin Késely (sündinud 10. septembril 2001 Budapestis) on Ungari ujuja. Késely on juunioride maailmameister ja 15-kordne juunioride Euroopa meister. 2018. aasta noorte suveolümpiamängudel Buenos Aireses võitis ta kolm kuldmedalit. Täiskasvanute euroopa meistrivõistlustelt on ta võitnud neli medalit, sh 2016. aastal kulla 4×200 m vabaujumises. Euroopa lühiraja meistrivõistlustelt on ta võitnud kaks medalit. 2016. aasta suveolümpiamängudel Rio de Janeiros osales ta individuaalselt 200 ja 400 meetri vabaujumises, kus sai vastavalt 25. ja 21. koha. 2019. aasta veealade maailmameistrivõistlustel Gwangjus saavutas ta 400 meetri vabaujumises neljanda koha, kaotades pronksmedali võitnud ameeriklannale Leah Smithile kõigest kahe sajandikuga. Késelyle kuulub Ungari rahvusrekord 400 meetri vabaujumises pikal rajal 4.01,31, mis on püstitatud 21. juulil 2019 maailmameistrivõistlustel Gwangjus, ja 1500 meetri vabaujumises lühirajal 16.04,13, mis on püstitatud 14. detsembril 2019 Ungari meistrivõistlustel Kaposváris. 2016 Londonis Euroopa meister 4×200 m vabaujumises 7.51,63 2018 Glasgow's hõbemedal 400 m vabaujumises 4.03,57 hõbemedal 800 m vabaujumises 8.22,01 pronksmedal 800 m vabaujumises 16.03,22 2019 Glasgow's hõbemedal 800 m vabaujumises 8.11,77 pronksmedal 800 m vabaujumises 4.00,04
Hrõstõnivka

Hrõstõnivka (ukraina Христинівка, vene Христиновка) on linn Ukrainas Tšerkassõ oblastis, Hrõstõnivka rajooni halduskeskus. Asula tekkis 1890. aastal seoses raudteejaama rajamisega. Linnaõigused sai Hrõstõnivka 1956. aastal. Ukraina 2001. aasta rahvaloenduse andmetel oli Hrõstõnivka elanikest ukrainlasi 94,86%, venelasi 3,53%, armeenlasi 0,45%, mustlasi 0,36%, valgevenelasi 0,22% ja moldaavlasi 0,13%. Національний склад міст Datatowel.in.ua
Tomáš Koubek

Tomáš Koubek (sündinud 26. augustil 1992 Hradec Královés) on Tšehhi jalgpallur, kes mängib väravavahina Saksamaa kõrgliiga klubis Augsburg ja Tšehhi jalgpallikoondises. Ta alustas klubikarjääri kodulinna klubis FC Hradec Králové. Hooajal 2015–2016 mängis ta Libereci Slovanis ja seejärel aastatel 2016–2017 Praha Spartas. 2017. aastal siirdus Koubek Prantsusmaa kõrgliigasse, liitudes Rennesi Stade'iga, mille põhiväravavaht ta kaks hooaega oli. 2019. aastal võitis ta klubiga Prantsusmaa karika. 2019. aasta augustis sõlmis ta nelja-aastase lepingu Augsburgiga. Tšehhi jalgpallikoondises tegi Koubek debüüdi 2016. aastal. Samal aastal kuulus ta Tšehhi koondisse 2016. aasta Euroopa meistrivõistlustel. Stade Rennais Coupe de France: 2018–19 "FC AUGSBURG VERPFLICHTET TSCHECHISCHEN NATIONALTORHÜTER TOMÁŠ KOUBEK". fcaugsburg.de. 6.8.2019. Vaadatud 28.5.2020
Algus (film 2010)

"Algus" (inglise keeles "Inception") on 2010. aasta märuli- ja ulmefilm. Filmi stsenarist ja režissöör on Christopher Nolan, produtsent viimase abikaasa Emma Thomas. Peaosatäitja Leonardo DiCaprio tegelaskuju on elukutseline varas, kes varastab informatsiooni, tungides oma ohvrite alateadvusse. Talle antakse võimalus kustutada oma kuritegude ajalugu sellega, et ta sisendab ühe mõtte oma sihtmärgi ajju. Teised osatäitjad: Ken Watanabe, Joseph Gordon-Levitt, Marion Cotillard, Elliot Page, Tom Hardy, Dileep Rao, Cillian Murphy, Tom Berenger, Michael Caine jt.
Jiří Pavlenka

Jiří Pavlenka (sündinud 14. aprillil 1992 Hlučínis) on Tšehhi jalgpallur, kes mängib väravavahina Saksamaa kõrgliiga klubis Bremeni Werder ja Tšehhi jalgpallikoondises. Ta alustas klubikarjääri Tšehhi klubis Ostrava Baník, mille meeskonnas debüteeris ta Tšehhi kõrgliigas hooajal 2012–13. Aastatel 2016–2017 mängis ta Praha Slavias. 2017. aasta juunis sõlmis ta kolmeaastase lepingu Bremeni Werderiga. Tšehhi jalgpallikoondises tegi Pavlenka debüüdi 15. novembril 2016 sõprusmängus Taani vastu.
Goundam

Goundam on linn ja vald Timbuktu piirkonnas Mali keskosas. Goundam on Goundami cercle'i keskus. Aastal 2009 oli vallas 16 253 elanikku. Peamiselt elavad Goundamis songhaid, tuareegid ja fulbed. Päikeseloojang Goundamis 2009. aastal Riisiväljad Goundamis 2009. aastal Mošee Goundamis 2009. aastal Asulasilt ÜRO sinikiivrid Goundamis 2015. aastal Schéma Directeur de Lutte Contre L’ensablement dans le Nord Du Mali (6ème Et 7ème Régions): Monographie de la Commune de Goudam (PDF) (prantsuse), Ministère de l'Environnement et de L’assainissement, République du Mali, 2004, originaali (PDF) arhiivikoopia seisuga 6. oktoober 2011 Resultats Provisoires RGPH 2009 (Région de Tombouctou) (PDF) (prantsuse), République de Mali: Institut National de la Statistique, originaali (PDF) arhiivikoopia seisuga 22. juuli 2011 Plan de Sécurité Alimentaire Commune Urbaine de Goundam 2006-2010 (PDF) (prantsuse), Commissariat à la Sécurité Alimentaire, République du Mali, USAID-Mali, 2006, originaali (PDF) arhiivikoopia seisuga 17. september 2012, vaadatud 29. september 2012. Satelliidifotod Goundamist (16 25 03N/003 40 04W). Brian J. McMorrow 1999–2005. Saksamaa valitsuse pildid ja raportid, mis on koostatud programmi "Mali-Nord" raames (2002). Goundam, Mali Page, Falling Rain.com
Maa-alused ehitised

Maa-alused ehitised võivad olla inimtekkelised või looduslikud. Selliseid ehitisi on juba aastasadu kasutatud varjupaigana, tänapäeval ka muudel eesmärkidel. Koobas. Looduslikud või inimtekkelised. Kasutati elukohana või varjupaigana. Tunnel. Kasutatakse teetöödel, kaevandustes ja liiklemiseks. Ehitatakse sügavamale maa alla, veekogu alla või mäe sisse. Tunnelid hõlbustavad liikumist mägistel maastikel, lühendades teekonda. Tunneli ehitamise tehnikad on kaevandustööstuses hästi välja arendatud, kuid tunnelid võivad siiski olla kulukad ja ohtlikud võrreldes alternatiividega. Hoone. Kaubanduskeskused, parklad, eluhooned. Hooned võivad olla vaid osaliselt maa alla ehitatud ( näiteks kaubanduskeskuse parkla osa). Maa-alustel ehitistel on palju eeliseid. Kasutades tunneleid ja maa aluseid ehitisi ühistranspordis, vähendame liiklusvoogu ning lühendame sõiduaega. Samuti on väiksem risk liiklusõnnetusteks. Ehitades maa alla, säästame keskkonda ja rohelusele jääb rohkem ruumi. Ehitist ümbritseb väga hea isolatsioonimaterjal. Müra on vähe ja ehitise hoolduskulud on väikesed tänu stabiilsele temperatuurile ja vähestele välismõjudele. Hoonetel on ka sotsiaalsed eelised. Maa-alused ehitised võimaldavad uut elamispinda, ilma et peaks linna piire laiendama. Ehitised on vastupidavad ja elaksid üle paljud looduskatastroofid. Maa-alustel ehitistel on märkimisväärselt palju puudusi, mis on ka olnud põhjuseks, et selliseid hooneid on nii vähe. Olemasolevad hooned on valdavalt ühiskasutuses, mitte elamispind. Ehitusalased puudused on peamised, miks maa-aluseid hooneid ei teha palju. Ehitise rajamise maksumus on suur. Kuigi enamik vajaminevat materjali saab kaevandades, tekivad uued probleemid. Raskusi tekitab veesüsteem. Maa-all on niiske ja pole aknaid hoone tuulutamiseks. Õhk muutub niiskeks ning korralikku ventilatsiooni on kulukas paigaldada. Sotsiaalse poole pealt on samuti puudusi. Päikesevalguse puudumine ja kinnised ruumid mõjuvad rusuvalt. The role of underground construction for the mobility, quality of life and economic and social sustainability of urban regions. International Engineering Journal 11 Amazing Examples of Subterranean Architecture. Architectural Digest The Economic Essence of Underground Development. Science direct What tech is needed to make underground building cost effective? Worldbuilding.
Zvjahel

Zvjahel (ukraina Звягель) on linn Ukrainas Žõtomõri oblastis, Zvjaheli rajooni halduskeskus. Zvjahel asub Žõtomõrist umbes 84 km lääneloodes. Ukraina 2001. aasta rahvaloenduse andmetel oli Zvjahel elanikest ukrainlasi 85,29%, venelasi 8,51%, poolakaid 4,29%, valgevenelasi 0,57%, juute 0,33%, mustlasi 0,27% ja sakslasi 0,11%. Linnast möödub maantee E40, mis viib idas Žõtomõri ja Kiievi ning läänes Rivnesse ja Lvivi. Aastatel 1795–1941 ning aastatel 1944–2022 kandis linn nime Novohrad-Volõnskõi (Новоград-Волинський). 16. juunil 2022 otsustas linnanõukogu nimetada muuta linna nime taas Zvjaheliks. 16. novembril 2022 otsustas Ukraina ülemraada nimetada linn ümber Zvjaheliks. Zvjahelis (end. Novohrad-Volõnskõis) on sündinud ukraina luuletaja ja publitsist Lesja Ukrajinka (1871–1913) Ukraina Relvajõudude ülemjuhataja Valeri Zalužnõi on samuti selles linnas sündinud Bełchatów, Poola Dolõna, Ukraina Halõtš, Ukraina Hašuri, Gruusia Łomża, Poola Mõrhorod, Ukraina Rahačoŭ, Valgevene Suomussalmi, Soome Національний склад міст Datatowel.in.ua У Новограді-Волинському депутати проголосували за перейменування міста на Звягель (vaadatud: 16.06.2022) Місто Новгород-Волинський на Житомирщині перейменовано на Звягель - Lb.ua, 16.11.2022 (vaadatud: 16.11.2022) "Міста-партнери Звягелю". novograd.osp-ua.info (ukraina). Novohrad-Volynskyi. Originaali arhiivikoopia seisuga 28.11.2021. Vaadatud 2.4.2020.
Sadio Gassama

Sadio Gassama (sündinud 1954) on Mali sõjaväelane, brigaadikindral. Aastast 2004 kuni 2012. aasta Mali riigipöördeni oli ta riigi sisejulgeoleku ja tsiviilkaitseminister ning kaitse- ja veteranideminister. Ta läks 21. märtsil 2012 Bamako lähedale sõjavebaasi mässumeelseid sõdureid rahustama, kuid tema kõne ebaõnnestus; rahvusvaheliselt peetakse juhtumit riigipöörde alguseks. Sõdurid loopisid tema autot kividega, Gassama ihukaitsjad vastasid hoiatuslaskudega ning ministril õnnestus pääseda. Mässajad suundusid seepeale moona- ja relvaladudesse. Juhtumis sai kaks sõdurit haavata, ametlikel andmetel pääses minister vigastusteta. Ta jäi kaitseministri ametisse aprillini. Gassama ametliku biograafia sõnul meeldib talle tegeleda spordi ja lugemisega. Ta valdab prantsuse, vene, soninke ja bambara keelt. "Biographie de Sadio Gassama". Mali valitsus (prantsuse). Mali valitsus. 18. märts 2010. Originaali arhiivikoopia seisuga 24. september 2015. Vaadatud 25. märts 2012. "Biographie de Sadio Gassama" (prantsuse). primature.ml.gov. 18. märts 2010. Originaali arhiivikoopia seisuga 24. september 2015. Vaadatud 31. märts 2012. . Mali&Guardian. 3. mai 2004 https://mg.co.za/article/2004-05-03-mali-president-announces-new-government. {{cite web}}: puuduv või tühi pealkiri: |title= (juhend) Soldiers loot Mali presidency after coup[alaline kõdulink] "Sortie musclée des militaires de Kati dans la journée d'hier : Une mutinerie aux allures de coup d'Etat". maliweb.net. 22. märts 2012. Originaali arhiivikoopia seisuga 23. märts 2012. Vaadatud 22. märts 2012. "UN Chief Following Mali Events With 'Deep Concern'". Voice of America. 21. märts 2012. Vaadatud 26. märts 2012. "Démenti formel : Le Ministre de la Défense n'est ni blessé ni arrêté. Il est à son bureau où il poursuit calmement sa journée de travail (Formal denial: The Defense Minister is neither injured nor arrested. He is at his office where he continues to work quietly.)". 21. märts 2012. Vaadatud 22. märts 2012. "Armée malienne : Sadio Gassama face à une désobéissance militaire" (prantsuse). Maliweb.net. 22. veebruar 2012. "Mali instals new defence minister after Tuareg raids". TerraDaily. 2. veebruar 2012.
Amadou Sanogo

Mitte segi ajada Amadou Sanokhoga. Amadou Haya Sanogo (sündinud 1972 või 1973) on Mali sõjaväelane, kes aastal 2012 juhtis president Amadou Toumani Touré vastu suunatud riigipööret. Ta nimetas end Demokraatia ja Riigi Taastamise Rahvusliku Komitee (CNRDRE) juhiks. Teda seostati 2012. aasta detsembris peaministri kohusetäitja Cheick Modibo Diarra arreteerimise ja tagasiastumisega, pärast Diarrat sai peaministri kohusetäitjaks Diango Cissoko. Organisatsioon Human Rights Watch seostas Sanogo vägesid karmide inimõiguste rikkumistega, mh pandi toime piinamisi, seksuaalkuritegusid ning ajakirjanike ja kinnipeetud võitlejate pereliikmete tagakiusamist. Martin Vogl ja Michelle Faul (24. märts 2012). "Mali Coup: Amadou Sanogo, Coup Leader, Says He Is Firmly In Control". Huffingtonpost.com. Vaadatud 25. märts 2012. David Lewis ja Tiemoko Diallo (22. märts 2012). "Mali soldiers say seize power after palace attack". Vision.org. Originaali arhiivikoopia seisuga 28. detsember 2012. Vaadatud 25. märts 2012. "Django Sissoko named Mali prime minister". Africa Review. 12. detsember 2012. Originaali arhiivikoopia seisuga 26. jaanuar 2018. Vaadatud 28. mail 2020. Mali: Security Forces ‘Disappear’ 20, Torture Others Crackdown on People Linked to Counter-Coup, Journalists (25. juuli 2012) Human Rights Watch. Vaadatud 11. veebruar 2013.
Knüpffer

Knüpffer (vene keeles Кнюпффер) on Tüüringist Greizist pärit literaadi- ja aadlisuguvõsa. Suguvõsa on pärit Tüüringist Greizist, kus nad 1671. aasta paiku Eestimaale rändasid. 1870. aastal tõusid nad Venemaa aadliseisusse ja võeti Peterburi kubermangu aadlisuguvõsaraamatusse. Andreas Knüpffer (1635−1705), Märjamaa pastor-adjunkt ja pastor, Maa-Lääne praostkonna praost Arend (Arnold) Johann Knüpffer (1673−1713), teoloogiamagister, Jõelähtme ja Kuusalu pastor Arnold Johann Knüpffer (1707−1755), Kuusalu pastor Friedrich Gustav Knüpffer (1745−1790), Juuru pastor, Eestimaa konsistooriumi assessor Christian Georg Magnus Knüpffer (1752−1806), Kuusalu pastor-adjunkt ja pastor, ülemapellatsioonikohtu liige, Eestimaa konsistooriumi assessor Arnold Friedrich Johann Knüpffer (1777−1843), Kadrina pastor, Eestimaa konsistooriumi assessor, Eestimaa kindralsuperintendent, keeleuurija Carl Magnus Johann Knüpffer (1781–1808), Kuusalu pastor Georg Magnus Knüpffer (1785−1863), Väike-Maarja pastor, Õpetatud Eesti Seltsi kaasasutaja Christian Gustav Knüpffer (1789−1828), Jõelähtme pastor Reinhold Arnold Otto Eduard Knüpffer (1816−1895), riiginõunik, Gorigoretski põllumajandusinstituudi professor-adjunkt, katastrikomisjoni ülem Karl Theodor Knüpffer (1823−1871), Väike-Maarja pastor, Eestimaa konsistooriumi assessor Otto Rudolf von Knüpffer (1831−1900), tõeline riiginõunik, Tallinna linnaarhitekt, Eestimaa kubermanguinsener Georg Martin Knüpffer (1850−1901), Peterburi Jaani koguduse pastor-adjunkt, Ambla pastor Karl Arnold Eduard Knüpffer (1852−1902), pedagoog, Viljandi koolidirektor Rudolf Alexander Nikolai Knüpffer (1854−1915), riiginõunik, pedagoog, ülemõpetaja Karl Paul Otto Knüpffer (1868−1922), filosoofiadoktor, keemik, keemiatehase juhataja Moritz Knüpffer (1882−1954), 1. järgu kapten, laevakomandör, Loodearmee sõjamerevalitsuse ülem Gunnar Rudolf Knüpffer (1888−1963), Viljandi ja Tartu Pauluse koguduse pastor-adjunkt, Tartu ülikooli koguduse saksa pihtkonna pastor, õpetaja Felix Wilhelm Knüpffer (1889−1934), Viljandi koolidirektor, linnavolinik Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970, lk 395. Adelheim, Georg. Revaler Ahnentafeln. Tallinn: F. Wassermann, 1935. Lk 156-168. Deutsches Geschlechterbuch. Band 79. Baltisches Geschlechterbuch Band 1. Herausgegeben von Bernhard Koerner. Görlitz: Druck und Verlag von C. A. Starke, 1933. Lk 225-246. Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970. Lk 395 [1]. Knüpffer veebisaidil "BBLD - Baltisches biografisches Lexikon digital" Knüpfferi suguvõsa genealoogia
Rahvusvaheline kogukond

Rahvusvaheline kogukond on mõiste, mida kasutatakse peamiselt poliitikas ja meedias, sellel pole kindlat tähendust. Sageli samastatakse rahvusvahelisele kogukonnale läänemaailma või vaba maailma. Mõnes kontekstis tähendab see suurt rahvusvahelist organisatsiooni (nt ÜRO-d, mis hõlmab peaaegu kõiki maailma riike). Seda terminit kasutatakse sageli kirjeldades mõne riigi poliitikat, mis erineb teiste riikide poliitikast ehk nn "rahvusvahelise kogukonna poliitikast".